CELEX: 62016TN0376
Language: fi
Date: 2016-07-14 00:00:00
Title: Asia T-376/16: Kanne 14.7.2016 – Oberösterreichische Landesbank v. SRB

19.9.2016   
            
            
               FI
            
            
               Euroopan unionin virallinen lehti
            
            
               C 343/40
            
         Kanne 14.7.2016 – Oberösterreichische Landesbank v. SRB
   (Asia T-376/16)
   (2016/C 343/53)
   Oikeudenkäyntikieli: saksa
   
      Asianosaiset
   
   
      Kantaja: Oberösterreichische Landesbank AG (Linz, Itävalta) (edustaja: asianajaja G. Eisenberger)
   
      Vastaaja: Yhteinen kriisinratkaisuneuvosto
   
      Vaatimukset
   
   Kantaja vaatii että unionin yleinen tuomioistuin
   
               —
            
            
               kumoaa kriisinratkaisuneuvoston johdon istunnon 20.5.2016 tekemän päätöksen kriisinratkaisurahastoon etukäteen suoritettavia vakausmaksujen mukauttamisesta, jolla täydennetään kriisinratkaisuneuvoston johdon istunnon 15.4.2016 tekemää päätöstä kriisinratkaisurahastoon etukäteen suoritettavista vakausmaksuista (SRB/ES/SRF/2016/13) sekä ensimmäisen 15.4.2016 tehdyn päätöksen, joka liittyy kiinteästi 20.5.2016 tehtyyn päätökseen
            
         
               —
            
            
               vaihtoehtoisesti kumoaa kriisinratkaisuneuvoston johdon istunnon 20.5.2016 tekemän päätöksen kriisinratkaisurahastoon etukäteen suoritettavia vakausmaksujen mukauttamisesta, jolla täydennetään kriisinratkaisuneuvoston johdon istunnon 15.4.2016 tekemää päätöstä kriisinratkaisurahastoon etukäteen suoritettavista vakausmaksuista (SRB/ES/SRF/2016/13) niiltä osin kuin siinä määrätään, että liikaa maksettu määrä tulisi maksaa takaisin vuonna 2017
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste: selkeä olennaisten menettelysääntöjen rikkominen kun riidanalaista päätöstä ei ole perusteltu.
            
         
               2.
            
            
               Toinen kanneperuste: selkeä olennaisten menettelysääntöjen rikkominen kun riidanalaista päätöstä ei ole julkaistu kokonaisuudessaan.
            
         
               3.
            
            
               Kolmas kanneperuste: kantajan kriisinratkaisurahastoon vuonna 2016 maksamien maksujen riittämätön oikaisu.
            
         
               4.
            
            
               Neljäs kanneperuste: vuoteen 2017 mennessä liiallisesti maksettujen maksujen takaisinmaksun laiminlyömisen lainvastaisuus.